cyanic-selkie/wikianc huggingface dataset:
William Paterson
Patersonin perhe muutti Irlannista Pennsylvaniaan vuonna 1747 ja asettui myöhemmin New Jerseyhyn. Hän valmistui vuonna 1763 College of New Jerseystä (nyk. Princetonin yliopisto) ja valmistui lakimieheksi 1769. Paterson osallistui 1775–1776 siirtokunnan kongressiin ja 1776 sen perustuslakia säätäneeseen edustajakokoukseen. Vuosina 1776–1783 hän toimi New Jerseyn oikeusministerinä (Attorney General). Vuoden 1787 perustuslaillisessa konventissa Paterson johti New Jerseyn edustajaryhmää, ja hänestä tuli konventissa pienten osavaltioiden johtava puolestapuhuja. Vaihtoehdoksi niin sanotulle Virginian suunnitelmalle hän esitteli New Jerseyn suunnitelmana tai Patersonin suunnitelmana tunnetun ehdotuksen, jonka mukaan liittovaltion kongressissa jokaisella osavaltiolla olisi yksi ääni. Kiista ratkaistiin lopulta kompromissilla, joka yhdisteli molempia suunnitelmia. Patersonilla oli ratkaiseva rooli uuden perustuslain ratifioimisessa New Jerseyssä.
Kirjavaras (romaani)
Kirjavaras on australialaisen Markus Zusakin vuonna 2005 julkaistu romaani. Kirja on ollut myynti- ja arvostelumenestys ja se on saanut lukuisia kirjallisuusalan palkintoja. Teos on käännetty yli 40 kielelle, ja suomeksi se ilmestyi vuonna 2008 Pirkko Biströmin kääntämänä.
Poikamiesten holhokki
Juoni
18-vuotias Lapissa elänyt maalaistyttö Kati Malmi (Helena Kara) muuttaa isänsä kuoltua Helsinkiin. Isä on määrännyt testamentissan hänen holhoojakseen lähetystöneuvos Mauri Teräksen (Tauno Majuri), joka ei ilahdu uudesta tehtävästään.
Arviot
Myöhemmässä arviossa eräs kriitikko pitää hidassoutuisena pitämänsä elokuvan ainoana valopilkkuna energistä naistähteä.
René Auberjonois
René Murat Auberjonois (1. kesäkuuta 1940 New York City, New York – 8. joulukuuta 2019 Los Angeles, Kalifornia) oli yhdysvaltalainen näyttelijä ja laulaja. Hänet tunnettiin muiden muassa TV-sarjoista Star Trek: Deep Space Nine, Rouva Ministeri ja Boston Legal
Anabel Medina Garrigues
Ana Isabel Medina Garrigues, tunnetaan myös nimellä Anabel Medina (s. 31. heinäkuuta 1982 Valencia), on espanjalainen tennispelaaja.
Norrmalmstorg
Tunnettuutta ruotsalaisten keskuudessa Norrmalmstorg on saanut myös siitä, että se on Monopoly-lautapelin ruotsalaisen version kallein kiinteistö.
Praisos
Historia
Praisoksen seudulla on ollut asutusta jo neoliittisella kaudella ja edelleen minolaisella kaudella, jolloin se on ollut suurimmillaan myöhäisminolaisen kauden lopulla, kaudella LM IIIC. Minolaisen kauden jälkeen, subminolaisesta ja protogeometrisesta kaudesta alkaen, Praisoksen asuttajat olivat oletettavasti eteokreettejä eli minolaisten jälkeläisiä.
Jari Kekäle
Yleistä
Jo Kekäleen pro gradu -tutkielma oli käsitellyt C. S. Lewisia: "C. S. Lewisin Narnia todellisuuden peilinä" (1991). Vuonna 2005 ilmestyi Kekäleen ja Esko Murron kirjoittama kirja Narnia todellisuuden pelinä. Kirjassa tarkastellaan Narnia-kirjoja kristillisestä näkökulmasta.
Lokakuun vallankumous
Bolševikkien nousu ja väliaikaisen hallituksen epäsuosio
Väliaikaisen hallituksen suurimmat virheet olivat päätös jatkaa ensimmäistä maailmansotaa, vaikka armeijan ajautuminen sisäiseen sekasortoon teki voiton yhä mahdottomammaksi, sekä hidastelu perustuslakia säätävän kansalliskokouksen koollekutsumisessa. Hallitus lykkäsi maareformin ja muiden kipeästi toivottujen uudistusten toteuttamista sillä varjolla, että niistä voitaisiin päättää vasta kansalliskokouksessa tai sodan jälkeen. Kerenskin aikana hallitus alkoi muutenkin keskittyä yhä enemmän pelkkien juoksevien asioiden hoitamiseen uudistuspolitiikan sijasta. Bolševikit saattoivat väittää hallituksen jarruttavan kansanvaltaisia uudistuksia tahallaan. Bolševikit myös pidäkkeettä myötäilivät helmikuun vallankumouksesta käynnistynyttä Venäjän valtakunnan hajaantumiskehitystä. He antoivat esimerkiksi vähemmistökansallisuuksille suurempia lupauksia itsenäisyydestä kuin mikään muu puolue uskalsi esittää.
Bolševikit valtaavat Pietarin neuvoston
Bolševikit saivat enemmistön myös Moskovan neuvostoon 2. lokakuuta (19. syyskuuta). Ensimmäinen neuvostojen edustajakokous oli kesäkuussa asettanut paikallisten neuvostojen yläpuolelle yleisvenäläisen toimeenpanevan keskuskomitean (VTsIK), mutta koska bolševikit olivat siinä vähemmistönä, he sivuuttivat toistaiseksi sen.
Talvipalatsin valtaus
pienoiskuva|Naisvapaaehtoisten kuolemanpataljoona Talvipalatsin aukiolla 7. marraskuuta valmiina puolustamaan väliaikaista hallitusta. Bolševikit julkaisivat jo aamupäivällä 7. marraskuuta tiedotteen, jonka mukaan väliaikainen hallitus oli syrjäytetty ja valta siirtynyt Pietarin sotilaalliselle vallankumouskomitealle. Hallitus oli kuitenkin tuolloin vielä turvassa Talvipalatsissa. Palatsia suojeli häthätää koottu noin 2 700 hengen varuskunta, johon kuului junkkareita, kasakoita, tykistöä, vapaaehtoinen naiskomppania, polkupyöräpataljoona ja sotainvalideja. Bolševikkien ensimmäiset hyökkäykset palatsia vastaan torjuttiin vaivatta, mutta illalla palatsin piiritti noin 11 000 miestä, joita komensi Vladimir Antonov-Ovsejenko. Väliaikaiselle hallitukselle esitettiin kello 19. uhkavaatimus antautua. Risteilijä Aurora ampui tykeillään kello 21.40 merkkilaukauksen, minkä jälkeen hyökkäys palatsiin alkoi. Talvipalatsia yritettiin tulittaa myös Nevan yli Pietari-Paavalin linnoituksesta, mutta pääosa tykinlaukauksista ei osunut rakennukseen.
Kirjallisuus ja elokuvat
Tunnettuja lokakuun vallankumouksesta kertovia elokuvia ovat muun muassa neuvostoliittolaisen Sergei Eisensteinin mykkä montaasielokuva Lokakuu (1927) ja yhdysvaltalaisen Warren Beattyn John Reedistä tekemä elämäkertaelokuva Punaiset (1981), jonka Pietariin sijoittuvat osuudet kuvattiin Helsingissä.
Insertioreaktio
Insertioreaktioiden tyyppejä
Keteenit reagoivat monien yksinkertaisten sidosten kanssa insertioreaktioilla muodostaen karbonyylijohdannaisen. Reaktioiden tarkkaa mekanismia ei tunneta, mutta insertioreaktioita tapahtuu keteenien ja muun muassa C-H-, C-O-, C-S-, ja C-Cl-sidosten väliin esimerkiksi orgaanisten halogeenien, ortoestereiden, asetaalien ja tioasetaalien kanssa. Keteenit pystyvät insertoitumaan myös organometalliyhdisteisiin ja eräisiin epäorgaanisiin yhdisteisiin muun muassa typen ja rikin klorideihin.
Karbeeneille ja karbenoideille insertioreaktiot ovat hyvin tyypillisiä. Karbeenit kykenevät insertoitumaan muun muassa C-H-, C-O- sekä C-Cl-sidoksiin. Myös kahden hiiliatomin väliseen sidokseen insertoituminen on mahdollista, mutta harvinaista. Karbeenien insertioreaktiot ovat niin kutsuttuja homologaatioreaktioita, joissa hiilivetyketju kasvaa yhdellä tai useammalla atomilla. Karbeenien insertion reaktiomekanismi riippuu karbeenien tyypistä. Singlettikarbeenit reagoivat yhtäaikaismekanismilla, kun triplettikarbeenit muodostavat hiilivedystä ensin radikaalin vedyn abstraktiolla ja samalla karbeenista itsestäänkin muodostuu radikaali. Nämä kaksi radikaalia reagoivat keskenään muodostaen lopullisen insertiotuotteen.
San Franciscon sopimus
San Franciscon sopimus oli toisen maailmansodan jälkeinen rauhansopimus Japanin ja liittoutuneiden välillä. Se allekirjoitettiin 8. syyskuuta 1951 San Franciscon oopperatalossa, ja se tuli voimaan 28. huhtikuuta 1952.
Poissa olleet valtiot
Yhdysvaltain ja Yhdistyneen kuningaskunnan erimielisyys Kiinan osallistumisesta johti siihen, että myöskään Pohjois- tai Etelä-Koreaa ei kutsuttu. Italiaa ei myöskään kutsuttu, vaikka se olikin muodollisesti julistanut Japanille sodan 14. heinäkuuta 1945, vain muutamaa viikkoa ennen Japanin antautumista.
Kiinan kansantasavallan vastalauseet
Kiinan kansantasavalta antoi 15. elokuuta ja 18. syyskuuta 1951 julkilausumat, jossa sopimus tuomittiin laittomaksi ja julistettiin, ettei sitä pitänyt tunnustaa päteväksi. Julkilausumissa sanottiin myös, että Xisha (Paracelsaaret), Nansha (Spratlysaaret) ja Donsha (Pratassaaret) Etelä-Kiinan merellä ovat osa Kiinaa. Näitä saaria sopimuksessa ei kuitenkaan edes mainittu, lukuun ottamatta Pratassaaria, jotka luovutettiin Yhdistyneiden kansakuntien hallintaan.
Ceylon Japanin puolustajana
Sodanjälkeisen vapaan Japanin huomattavimpiin tukijoihin kuului Ceylonin (nykyisen Sri Lankan) valtuuskunta. Monet muut pitivät tärkeänä, ettei Japani saisi olla siinä määrin vahva, että se voisi aloittaa uuden hyökkäys­sodan, ja että Japanin antautuminen piti vahvistaa toimen­piteillä, jotka henkisesti murtaisivat Japanin kansan. Ceylonin valtiovarain­ministeri Junius Richard Jayawardene sen sijaan asettui puolustamaan Japania ja ilmoitti konferenssille, että Ceylon ei ottaisi vastaan korvauksia, jotka vahingoittaisivat Japanin taloutta. Hän perusteli kantaansa sillä, että Japani ei ollut miehittänyt Ceylonia. Tosin ilmahyökkäykset ja Kaakkois-Aasiaan asettuneet suuret sotavoimat olivat huomattavasti haitanneet kumin tuotantoa Ceylonin ollessa ainoa alue, joka tuotti luonnonkumia liittoutuneiden tarpeisiin, ja tämän vuoksi voitiin kysyä, oliko tästä aiheutunut vahinko korvattava. Jayawardene kuitenkin kieltäytyi vaatimasta korvauksia vetoamalla Suuren Opettajan (Buddhan) sanaan, jonka mukaan "vihaa ei lopeteta vihalla vaan rakkaudella." Saman puheen lopussa hän sanoi myös: "Tämä sopimus on juuri niin jalomielinen kuin se on oikeuden­mukainen voitetulle viholliselle. Tarjoamme Japanille ystävän kättä ja luottamusta siihen, että ihmisen historian tämän luvun päättyessä, jonka viimeinen sivu kirjoitetaan tänään, ja uuden luvun alkaessa, jonka ensimmäisen sivun sanelemme huomenna, Japanin ja meidän kansamme kulkevat yhdessä kunnioittaen yhtä lailla ihmiselämää rauhassa ja hyvinvoinnissa."
Haverin kaivos
Haverin kaivos on Viljakkalassa (nyk. Ylöjärvi) sijaitseva entinen rauta- ja kultakaivos. Kaivostoiminta lopetettiin alueella 1960. Kaivos oli useiden vuosikymmenien ajan täynnä vettä ja sellaisena suosittu sukelluskohde.
Sukellusreitit
Vedessä oli sakkakerros, yleensä 20–35 metrin välisellä alueella, riippuen veden lämpötilasta. Kylmällä säällä se oli yleensä syvemmällä. Sakkakerroksen paksuus vaihteli 5–15 metrin välillä.
Kijasovo
Kijasovo on kylä ja maalaiskunta Udmurtiassa Venäjällä. Se sijaitsee Kijasovkajoen varrella 65 kilometriä Iževskistä etelään. Kylä on Kijasovon piirin keskus. Asukkaita on 3 300 henkeä (vuonna 2002).
Maxwell D. Taylor
Sodan jälkeen Taylor toimi West Pointin johtajana ja vuodesta 1949 Euroopassa olevien Yhdysvaltain joukkojen esikuntapäällikkönä, minkä jälkeen hänet nimitettiin Länsi-Berliinin sotilaskuvernööriksi. Vuonna 1953 hän sai tehtävän amerikkalaisjoukkojen komentajana Korean sodassa. Vuonna 1954 hänestä tehtiin Yhdysvaltain Itä-Aasian joukkojen ylipäällikkö ja seuraavana vuonna myös siellä olevien YK-joukkojen komentaja. Vuosina 1955–1959 Taylor oli Yhdysvaltain armeijan esikuntapäällikkö, minkä jälkeen hän siirtyi liike-elämän palvelukseen.
Heikki Koskinen (säveltäjä)
Asetuttuaan asumaan San Franciscoon hän veti KUSF-radioasemalla vuosina 1997–2008 ”Studio Finland” -ohjelmaa. Hän on opettanut musiikkia ja johtanut yhtyeitä monissa San Franciscon alueen kouluissa ja musiikkiopistoissa. Hän soittanut yhdessä muun muassa Hadley Calimanin, Steve Heckmanin, Mark Levinen, Joe Bonnerin, Benny Greenin, Larry Hancockin ja Michael Spiron kanssa. Esiintymisten ja opetustyön ohella Koskinen säveltää ja sovittaa musiikkia muun muassa elokuviin sekä video- ja multimediatuotantoihin.
Wairaun verilöyly
Seuraukset
FitzRoy kutsuttiin vuonna 1845 takaisin Britanniaan, kun hän oli Wairaun verilöylyn selvittelyn vuoksi joutunut huonoihin väleihin New Zealand Companyn edustajien kanssa. Nelsonin asukkaat osoittivat mieltään FitzRoytä vastaan polttamalla samana vuonna häntä esittävän nuken. Tapauksen hoito ei estänyt uusia yhteenottoja siirtolaisten ja maorien välillä samalla alueella vielä 1846 ja 1847. Vuonna 1869 Tuamarinan hautausmaalle pystytettiin surmattujen siirtolaisten muistomerkki.
Ilir Zeneli
Ura valmentajana
Zenelistä tuli FC Lahden päävalmentaja marraskuussa 2019 ja sai potkut vuonna 2022. Ensimmäisessä haastattelussaan hän avasi valmennusfilosofiaansa kolmen A:n taktiikaksi (aloite, aggressio ja alistus).
Uranyyli
Kuten kaikki uraani, uranyyliyhdisteet ovat radioaktiivisia. Köyhdytetyn ja luonnon uraanin pitoisuuden ohjearvot esim. juomavedelle perustuvat kuitenkin kemiallisiin ominaisuuksiin, uraani on raskasmetalli ja mm. vaurioittaa munuaisia.
Paa skaaks tässä!
Paa skaaks tässä! on Pekka Myllykoski ja Jytäjemmarit -yhtyeen "ska-single" vuodelta 2005. Single sisältää yhtyeen itsensä tekemän nimikappaleen lisäksi ska-version Juice Leskisen "3.30" -hitistä. Alun perin singlen piti ilmestyä vapuksi 2005, mutta julkaisua siirrettiin saman vuoden marraskuulle. Singlen mukana sai Viekää minut baariin taas... -lautapelin.
Nybroplan
thumb|Nybroplanilla sijaitseva Dramaten. Nybroplan on aukio Ruotsin pääkaupungin Tukholman keskustan alueella. Se yhdistää neljä suurta katua: Birger Jarlsgatanin, Strandvägenin, Hamngatanin sekä Nybrogatanin.
Nybroplanilla sijaitsee myös Ruotsin kuninkaallinen draamateatteri (Kungliga Dramatiska Teatern, Dramaten) ja Berzelii-puisto, joka on nimetty maineikkaan kemisti Jöns Jacob Berzeliuksen mukaan. Aukiolla on myös ruotsalaisen diplomaatin Raoul Wallenbergin muistoksi pystytetty monumentti sekä insinööri John Ericssonin patsas.
59.3325°N, 18.07528°W
Miset
Miset Oy oli Mikkelin seudun elinkeinoyhtiö. Yhtiön omistajia olivat Mikkelin seudun seitsemän kuntaa, Mikkeli, Kangasniemi, Ristiina, Puumala, Hirvensalmi, Pertunmaa ja Mäntyharju.
PUB
Viimeisimmässä vaiheessa tavaratalorakennuksen vanhin osa oli vuodelta 1916 ja se on Gustaf Hermanssonin sekä Cyrillus Johanssonin suunnittelema. Tavarataloa laajennettiin uusilla osilla 1923–1925, 1930, 1933–1940, 1955–1959, 2008 ja 2009–2010.
Désiré Dondeyne
Désiré Louis Corneille Dondeyne (21. heinäkuuta 1921 – 12. helmikuuta 2015 ) oli ranskalainen kapellimestari ja säveltäjä. Hänen musiikkituotantonsa käsitti mm. kamarimusiikkia.
Sarit Thanarat
Sarit Thanarat (16. kesäkuuta 1897 Bangkok – 8. joulukuuta 1963 Bangkok) oli thaimaalainen sotamarsalkka, joka toimi Thaimaan pääministerinä 1958–1963.
Sarit valmistui Chula Chom Klaon sotilasakatemiasta Bangkokissa vuonna 1929. Armeijan upseerina hän aluksi tuki sotamarsalkka Phibunin valtaanpääsyä vuoden 1947 vallankaappauksessa ja palveli vuoteen 1957 asti tuon hallinnon puolustusministerinä ja asevoimien komentajana. Vuonna 1957 Sarit syrjäytti Phibunin. Hän tuli pääministeriksi syyskuussa 1959, lakkautti puolueet ja julistautui myös armeijan ylipäälliköksi.
HMS Constance (R71)
HMS Constance (viirinumero R71) oli Britannian kuninkaallisen laivaston Co-luokan hävittäjä.
Galleria K
Galleria K on Vantaan taidemuseo Artsin ja Vantaan taiteilijaseuran yhteinen taidenäyttelytila Tikkurilassa. Tilassa esitellään sekä taidemuseon kokoelmien helmiä että Vantaan Taiteilijaseuran tuottamia näyttelyitä. Rakennus sijaitsee Vantaan kaupungintalon yhteydessä Asematiellä, noin 300 metrin päässä Tikkurilan rautatieasemalta.
Vuonna 1958 kaupungintalon siipirakennukseksi valmistunut Galleria K on entinen Vantaan pääkirjasto. Rakennuksen suunnittelivat arkkitehdit Olli Saijonmaa sekä Eija Saijonmaa. Galleriaksi rakennus muuntautui kaupungintalon remontin yhteydessä vuonna 2013. Vaihtuvien taidenäyttelyiden lisäksi Galleria K:ssa pidetään seminaareja ja luentoja sekä galleria toimii myös kaupungin edustustilana. Vuoden näyttelyistä puolet ovat Vantaan taiteilijaseuran ja puolet Vantaan Taidemuseo Artsin tuottamia.
Ernst Toller
Ernst Toller (1. joulukuuta 1893 Samotschin, Saksa – 22. toukokuuta 1939 New York, Yhdysvallat ) oli saksalainen näytelmäkirjailija, runoilija ja poliitikko. Hän oli näkyvä marxismin ja pasifismin kannattaja Saksassa 1920-luvulla, ja hänen ekspressionistisissa näytelmissään on vahva yhteiskunnallinen sanoma. Hän oli syntyperältään juutalainen.
27. syyskuuta
27. syyskuuta on gregoriaanisen kalenterin mukaan vuoden 270. päivä (271. päivä karkausvuonna). Vuodesta on jäljellä 95 päivää.
Ruskomedestäjä
Ruskomedestäjä (Chalcomitra fuliginosa) on medestäjien heimoon kuuluva varpuslintu.
Skillus
Historia
Skillus oli arkaaisella kaudella 600- ja 500-luvuilla eaa. Pisan liittolainen. Olympian pyhäkköalue oli tuohon aikaan Pisan hallussa, ja Skillus rakennutti sinne Heran temppelin noin vuonna 600 eaa. Vuonna 572 eaa. kaupunkilaiset avustivat Pisan kuningasta Pyrrhosta sodassa Elistä vastaan. Vuonna 570 eaa. skilluslaiset ajettiin pois kaupungistaan sen jälkeen, kun Pisa oli hävinnyt Eliille, ja kaupunki tuhottiin maan tasalle. Noin 400–392 eaa. spartalaiset asuttivat Skilluksen uudelleen. Antalkidaan rauhan jälkeen kaupunki sai vapauden, mutta oli pian jälleen Spartan vallan alla. Ksenofon sai maatilan alueelta lähdettyään Ateenasta pakoon Spartaan, ja asui alueella yli 20 vuotta.
Leuktran taistelun jälkeen vuonna 371 eaa. Skillus päätyi jälleen Eliin vallan alle. Tuolloin myös Ksenofon karkotettiin. Kaupunki oli oletettavasti raunioitunut jo hellenistisellä kaudella ja viimeistään Pausaniaan aikana 100-luvulla jaa.
Rakennukset ja löydökset
Skilluksessa oli Ksenofonin rakennuttama Artemiille omistettu temppeli, jonka kerrotaan olleen (ainakin joiltakin osin) Efesoksen Artemiin temppelin kopio. Pausaniaan mukaan sen lähellä oli Ksenofonin hauta sekä tämän patsas, joka oli tehty Pentelikon-vuoren marmorista. Strabonin mukaan kaupungissa oli myös suuri Skilluksen Athenelle omistettu temppeli.
Sumumaisema
Sumumaisema on taiteilija Akseli Gallen-Kallelan öljyvärimaalaus paperille. Se on liimattu kovalevylle ja kooltaan työ on 22 × 34,5 cm. Maalaus valmistui vuonna 1884 ja sen omistaa Ateneumin taidemuseo.
Juha T. Hakala
Vuosina 1997–2006 Hakala keskittyi toiminnassaan erityisesti korkeakouluopintojen päättövaiheen ohjaamisen ongelmiin. Perustamansa Kokkolan yliopistokeskus Chydeniuksessa toimineen Maisterihautomon tavoitteena oli pureutua opintojen pitkittymisen ongelmaan ja erityisesti graduongelmaisten tukemiseen. Vuonna 2001 Maisterihautomo palkittiin opetusministeriön valtakunnallisella aikuiskoulutuksen laatupalkinnolla.
Higashi-Kurume
Higashi-Kurume perustettiin vuonna 1970. Kaupunkia palvelee Seibu-rautateiden Ikebukuro-linja, joka yhdistää sen Saitaman Tokorozawan kaupunkiin ja toisessa suunnassa Tokion Ikebukuroon.
Karin Enström
Karin Märta Elisabeth Enström (o.s. Landerholm, s. 23. maaliskuuta 1966 Uppsala) on ruotsalainen entinen ammattiupseeri ja kapteeni, joka toimi Fredrik Reinfeldtin hallituksen puolustusministerinä vuosina 2012–2014. Hän edustaa Maltillista kokoomusta.
Henna Helmi Heinonen
Heinonen tuli tunnetuksi ennen esikoisromaaninsa Veljen vaimo (Arktinen Banaani, 2011) julkaisemista kirjoittamalla Minusta tulee kirjailija -blogia kaksi vuotta ennen kirjan ilmestymistä sekä antamalla laajan haastattelun muun muassa Image-lehteen. Ilmestyessään Veljen vaimo arvosteltiin useissa sanoma- ja aikakauslehdissä sekä kirjallisuusblogeissa. Veljen vaimon jälkeen Heinonen on kirjoittanut Me Naiset -lehteen jatkokertomuksen Miinus seitsemän sekä kirjoittanut kolumneja ja pitänyt blogia muun muassa Iltalehden sivuilla. Heinonen kirjoittaa myös lastenkirjoja.
Palamaton parta
EP:n mukana saa kaksi "PM&JJ" -joulukorttia.
Asfalttisoturin viimeinen hidas
Taustatietoa
Albumin ensimmäinen näytekappale ”Tööttää” julkaistiin syksyllä 2009. Toinen näytekappale ”Leikkii kotii” (mukana Hyzä) julkaistiin toukokuussa 2010. Molemmat kappaleet julkaistiin internetissä ladattavaksi ilmaiseksi. Kappaleista ”Voisitsä rakastaa asfalttisoturii” ja ”Tyyttää” on julkaistu musiikkivideot. Albumin tuotannosta vastaavat Ruudolf, Pianomies ja Karri Koira.
Kappaleet
Vinyyliversion bonuskappale
Rakennusarkkitehti
Ennen ammattikorkeakouluja rakennusarkkitehti oli ammatillisen korkea-asteen tutkinto, jota opetettiin teknillisissä oppilaitoksissa. Rakennustekniikan lisäksi tutkinto sisältää koulutusta rakennus- tai yhdyskuntasuunnittelijaksi. Rakennusarkkitehtien koulutus Suomessa päättyi vuoden 1996 jälkeen, mutta koulutusohjelman uudelleenkäynnistämistä selvitettiin 2013. Vuoden 2014 alusta toimiluvan koulutuksen järjestämiselle saivat Metropolia, Savonia-ammattikorkeakoulu, Tampereen ammattikorkeakoulu ja Oulun seudun ammattikorkeakoulu.
Tegyra
Tegyra sijaitsi suhteellisen lähellä Orkhomenosta ja Aspledonia. Kaupungin sijaintipaikkaa ei kuitenkaan tiedetä varmuudella. Aiemmin se sijoitettiin usein nykyisen Pýrgoksen kylän (aiemmin Xerópyrgos) etelälaidalla sijaitsevalle pyöreälle kukkulalle noin viisi kilometriä itäkoilliseen Orchomenóksen kaupungista (38.51278°N, 23.03444°W). Nykyään kyseiselle paikalle sijoitetaan kuitenkin yleensä Aspledon, kun taas Tegyra sijoitetaan Aspledonin aiemmalle sijoituspaikalle Polygýraan noin viisi kilometriä Orchomenóksesta ja kaksi kilometriä Diónysoksen kylästä pohjoiseen (38.53444°N, 22.95778°W). Kyseiseltä paikalta on löydetty temppelin jäänteet sekä useita lähteitä.
Vilho Levänen
Talvi- ja jatkosota
Levänen osallistui talvisotaan Kenttätäydennysprikaatin VIII pataljoonan komentajana ja osallistui sotatoimiin Pelkosenniemellä. Myöhemmin hänet siirrettiin Lapin Ryhmän käyttöön ja hänet siirrettiin II pataljoonan komentajaksi (Osasto Leväsen) Jalkaväenkoulutuskeskus 4:ään. josta hänet siirrettiin pataljoona Leväsen komentajana Virolahden alalohkolle.
Luonnontieteiden Akateemisten Liitto LAL
Jäsenet
Jäsenmäärä oli noin 8 000 henkilöä, joista noin 1 600 oli opiskelijajäseniä. Opiskelijajäsenillä oli liitossa samat oikeudet kuin varsinaisilla jäsenillä. Eläkeläisjäsenillä ei ollut äänivaltaa liiton päätöksen teossa.
John Henrion
Seuraura
Henrion pelasi vuosina 2004–2008 Boston Jr. Bruinsin joukkueessa EmJHL- ja EJHL-sarjoja. USHL-joukkue Des Moines Buccaneers varasi hänet 33. pelaajana vuonna 2007, mutta Henrion ei kuitenkaan koskaan siirtynyt liigaan. Kaudella 2007–2008 hän oli Bruinsin paras pistemies ja maalintekijä tehoilla 34+19=53. Henrion voitti koko EJHL:n maalipörssin ja jakoi pistepörssin kymmenennen sijan Syracuse Starsin Chris Canizzarron kanssa. Hänet valittiin kauden päätteeksi sarjan parhaaksi tulokkaaksi.
Kaudeksi 2008–2009 Henrion liittyi Yhdysvaltain maajoukkueen kehitysohjelmaan ja edusti alle 18-vuotiaiden maajoukkuetta mm. NAHL-juniorisarjassa. Vuodet 2009–2013 hän kävi New Hampshiren yliopistoa. Freshman -vuotenaan 2009–2010 Henrion voitti joukkueensa mukana Hockey Eastin runkosarjan mestaruuden. Senior -vuotenaan 2012–2013 hän jakoi 15 osumallaan UNH:n sisäisen maalipörssin voiton Grayson Downingin ja Austin Blockin kanssa. Henrion keräsi UMainen Martin Ouelletten ohella kauden aikana eniten tähtiä otteluiden kolmen tähden valinnoissa koko Hockey Eastista ja heidät palkittiin kauden päätteeksi Hockey East Three-Stars Awardilla.
Jani Savolainen
Maajoukkueura
Savolainen edusti Suomea alle 18-vuotiaiden MM-kilpailuissa vuonna 2006, jolloin hän voitti hopeaa. Hän pelasi myös World U-17 Hockey Challengessa vuonna 2005. Yhteensä Savolainen on pelannut 50 poikien maaottelua.
Michael Haneke
Michael Haneke (s. 23. maaliskuuta 1942 München, Saksa ) on itävaltalainen elokuvaohjaaja ja -käsikirjoittaja. Hän aloitti 1970-luvulla television ja teatterin puolella ja siirtyi 1980-luvun lopulla elokuvien pariin. Suuremman yleisön tietoisuuteen Haneke tuli vuoden 1997 elokuvallaan Funny Games, josta hän on myöhemmin tehnyt myös yhdysvaltalaisen version. Haneke on lisäksi toiminut elokuvaohjauksen opettajana Wienissä. Haneke tunnetaan henkilönä, joka on useasti tuonut esiin vahvoja mielipiteitään nykyajan elokuvista, etenkin niiden väkivaltaisuudesta.
Nuoruus ja uran alku
Haneke kirjoitti vuonna 1988 käsikirjoituksen Der siebente Kontinent. Televisioyhtiö Radio Bremenin hylättyä tekstin tuottaja Veit Heiduschka ehdotti hänelle sen toteuttamista teatterielokuvana. Teos sai seuraavana vuonna ensi-iltansa Cannesissa. Se sai huomionosoituksia eri eurooppalaisilla elokuvafestivaaleilla. Elokuva tunnetaan englanniksi nimellä The Seventh Continent ja suomeksi Seitsemäs manner. Se on Haneken filmografian ensimmäinen elokuva.
Elokuvat
Happy End (2017) on Haneken viimeisin elokuva. Trintignant on mukana myös siinä. Elokuvassa kuvataan taloudellisesti hyvin toimeen tulevan perheen vastoinkäymisiä ja kriisejä. Osittain pohjana teokselle toimi Haneken edellisen elokuvan jälkeen kirjoitettu käsikirjoitus Flashmob. Elokuvaa ei kuitenkaan ikinä tehty, koska sen tuottaja uskoi elokuvan olevan tappiollinen. Sen lisäksi Haneke ei uskonut löytävänsä ”lihavaa itävaltalaista naisnäyttelijää, joka sopisi rooliin”. Yhtä elokuvan mieshahmoa piti esittää Forest Whitaker.
Elokuvat Kätketty, Valkoinen nauha ja Rakkaus pääsivät BBC:n kyselyssä vuosisadan sadan parhaan elokuvan joukkoon.
Ohjaus
Näyttelijä Naomi Watts kuvasi seuraavasti kokemustaan Haneken ohjauksen alaisena elokuvassa Funny Games: ”Hän on erittäin tarkka jokaisesta yksityiskohdasta; milloin ja miten liikuttaa vesilasia, milloin sanoa repliikkinsä. Se on hyvin vaikeaa ja tukalaa näyttelijälle, mutta luotan häneen ja hänen visioonsa”.
Mietteitä
Haneke on myös kritisoinut muita elokuvaohjaajia, etenkin siitä, miten he esittävät väkivaltaa elokuvissaan. Haneke ei esimerkiksi pidä Quentin Tarantinon tyylistä ”muuttaa inhottava väkivalta koomiseksi kulutustuotteeksi”. Haneke totesi kiinalaisen toimintaohjaajan John Woon olevan ”vaarallinen, vaastuuton ja tyhmä”, sen jälkeen kun hän oli verrannut elokuviensa väkivallan olevan yhtä tärkeää kuin Fred Astairen tanssiliikkeiden. Haneken mielestä Pier Paolo Pasolinin teos Sodoman 120 päivää on ”ainoa elokuva joka on pystynyt näyttämään väkivallan sellaisenaan kuin se oikeasti on”.
Haneke on tuonut esiin niin elokuvissaan kuin niiden ulkopuolella huolen siitä, kuinka nykyään todellisuus koetaan ruutujen takaa. Hänen mukaansa ihmiset eivät enää koe todellisuutta sellaisenaan, vaan sen sijasta ”kuvauksen todellisuudesta”. Haneke on sanonut esimerkiksi, että ”uutisten katsominen televisiosta on kuin nopea yhden aamun Louvressa vierailu. Näet paljon kuvia, mutta mikään näkemäsi ei jää tietoisuuteesi”.
Yksityiselämä
Haneke syntyi Saksassa, mutta on asunut melkein koko elämänsä Itävallassa. Haneke on asunut myös Ranskassa ja puhuu ranskan kieltä.
Kruununhaan yläaste
Historia
Kesällä vuonna 1973 koulu joutui jättämään vanhan rakennuksensa Hallituskatu 8:ssa, koska Helsingin yliopisto purki rakennuksen. Koulu muutti entiseen Svenska Lyceumin rakennukseen Liisankatu 13:een. Samana vuonna päätettiin yhdistää Helsingin Tyttökoulu sekä Helsingin Tyttölukio Kruununhaan Yhteislyseoksi. Kruununhaan Yhteislyseo siirtyi vuonna 1977 peruskoulujärjestelmään. Koulu jaettiin kahteen osaan: Kruununhaan yläasteeseen sekä Kruununhaan lukioon, nykyiseen Sibelius-lukioon. Kruununhaan lukio tarvitsi käyttöönsä koko Liisankatu 13:n rakennuksen, joten Kruununhaan yläasteelle täytyi etsiä koulurakennus. Rakennukseksi päätettiin jakaa Kaisaniemen ala-asteen koulun käyttämä koulurakennus. Koululle etsittiin omaa rakennusta, ja vuonna 1980 koululle saatiinkin Onni Tarjanteen suunnittelema vuonna 1899 rakennettu rakennus.
Matti Paavonsalo
Ura
Osuuspankkien Keskuspankin tiedotuspäällikkö 1961-67, Osuuspankkien Keskusliiton viestintäjohtaja ja johtokunnan varajäsen 1967–1985, OP-Julkaisut Oy:n toimitusjohtaja 1985–1996. Pankkien yhteisen tiedotustoimikunnan puheenjohtaja 1979-85 ja pankkien välisen kilpailun valvontatoimikunnan jäsen 1980–1986.
HMS Queenborough (G30)
HMS Queenborough (viirinumero G70) oli Britannian kuninkaallisen laivaston Q-luokan hävittäjä toisessa maailmansodassa.
Palvelus
Alus jatkoi Japanin antauduttua palvelustaan Kaukoidässä. Se lainattiin Australian laivastolle marraskuussa 1945. Alus siirrettiin 1947 Sydneyssä reserviin, kunnes se päätettiin 1953 muuttaa tyypin 15 sukellusveneentorjuntafregatiksi. Alus palautettiin joulukuussa 1954 palvelukseen. Se kolaroi kesäkuussa 1963 Uuden Etelä-Walesin rannikolla sukellusvene HMS Tabardin kanssa. Alus poistettiin palveluksesta ja siirrettiin reserviin.
Kolgujev
Kolgujev on saari Kaninin niemimaan koillispuolella Barentsinmeressä Koillis-Euroopan rannikolla. Se kuuluu Nenetsian autonomiseen piirikuntaan, joka on samalla osa Venäjän Arkangelin aluetta. Jokseenkin pyöreän saaren läpimitta on noin 80 km ja pinta-ala on noin 5 200 km² (toisen lähteen mukaan 4968 km²). Saari sijaitsee runsaan 70 kilometrin etäisyydellä mantereesta. Vuoden 2010 väestönlaskennan mukaan Kolgujevin maalaiskunnassa asui yhteensä 424 asukasta. Saaren väestö koostuu yhtäältä poronhoitoa harjoittavista nenetseistä (alkuperäisväestöä) ja toisaalta petrokemian tuotannon parissa toimivasta väestöstä, joista suuri osa tulee muualta. Ainoa asutuskeskus on saaren etelärannalla sijaitseva Bugrinon taajama, johon avattiin lentokenttä pienkoneille vuonna 2002.
Space Quest III
Juoni
Pelintekijäkaksikon on kaapannut ScumSoftin toimitusjohtaja Elmo Pug, joka on pakottanut heidät suunnittelemaan huonoja tietokonepelejä. Roger jää kiinni yrittäessään pelastaa heitä ja joutuu hän joutuu taistelemaan Elmo Pugia vastaan jättimäisellä robotilla. Kun Roger voittaa ottelun, pakenee hän pelintekijäkaksikon kanssa ja kuljettaa pelintekijät maapallolle, Sierra On-Linen presidentin Ken Williamsin tykö.
Teknisiä tietoja
Pelissä käytettiin Supertramp-yhtyeen rumpalin Bob Siebenbergin musiikkia ja peli oli ensimmäisiä jotka tukivat uutta Sound Blaster -äänikorttia. Digitaalisia äänitehosteita käytettiin Tandy-, Amiga- ja Macintosh-versioissa. Vaikka Space Quest III suunniteltiin käyttämään Sound Blasteria äänitehosteisiin, eivät IBM PC -käyttäjät päässeet kuulemaan niitä pelin mukana tulleen väärän ääniajurin takia. Tähän on saatavilla korjattu ääniajuri. Äänitehosteisiin kuuluu esimerkiksi Rogerin digitoitu puhe "Where am I?" pelin alussa hänen herätessään pelastussukkulan nukkumakammiossa.
Rauhan temppeli (Rooma)
Historiaa
Temppelin kaakkoissivulla oli porttirakennus Forumille, Via Sacralle. Rakennus on kokenut monia muutoksia ja nykyään se on SS. Cosma e Damianon kirkko.
Tulipalo vaurioitti rakennuksia juuri ennen keisari Commoduksen kuolemaa vuonna 191. Se rakennettiin uudelleen luultavasti Septimus Severuksen aikana ja sen mainitaan jälleen olevan yksi kaupungin hienoimmista nähtävyyksistä. Sen mukaan nimettiin Rooman IV kaupunginosa.
Tutkimukset
Alueella tehtiin paljon kaivauksia 1930-luvulla. Tuolloin löydettiin Rauhan Forumin perustusten osia. Vuonna 1985 löydettiin koristeellisen marmorilattian jäännöksiä.
K. A. Pinomaa
K. A. (Kaarlo Artturi) Pinomaa (12. elokuuta 1917 Ristiina – 10. toukokuuta 2005 Helsinki) oli suomalainen arkkitehti.
Veririntamedestäjä
Veririntamedestäjä (Chalcomitra hunteri) on medestäjien heimoon kuuluva varpuslintu.
Hiihdon maailmanmestaruuskilpailut 2019
Parisprintti (p)
Päivämäärä: 24. helmikuuta <br style="clear:both" />
Sokotranmedestäjä
Sokotranmedestäjä (Chalcomitra balfouri) on medestäjien heimoon kuuluva varpuslintu.
Roy Thomson
Thompson perusti yhteisyrityksen lehdenkustantaja Rupert Daviesin kanssa, joka halusi laajentua radiotoimintaan. He perustivat Peterborough’n ja Kingstonin kaupunkeihin uudet radioasemat, jotka pian saivat haltuunsa myös televisiotoimiluvat.
Näiden medioiden tuotolla Thomson alkoi hankkia omistukseensa yhä enemmän sanoma- ja aikakauslehtiyhtiöitä vähitellen ympäri maailmaa. Pian hän omisti tusinan verran tv-asemia ympäri maailmaa, ja totesi pian kasvavan televisiotoiminnan olevan ”kuin lupa painaa rahaa”. Yksi tärkeimmistä televisioasemista oli Skotlannin Glasgow’ssa sijainnut Scottish Television. Sen johtamiseksi Thomson päätti muuttaa Skotlantiin vuonna 1953 ja osti siellä pian myös arvostetun The Scotsman -sanomalehden. Vuonna 1959 hänen lehti-imperiuminsa alkoi kasvaa, kun hän osti Kemsley-ryhmän lehdet, tärkeimpänä niistä The Sunday Times. Vuonna 1967 hän osti arvovaltaisen The Times -sanomalehden Astorin perheeltä ja yhdisti nämä kaksi lehteä yhtiöksi Times Newspapers.
Japanin naisten jalkapallomaajoukkue
Olympiahopeamitalijoukkue 2012
Maalivahdit: Puolustajat: Keskikenttäpelaajat: Hyökkääjät:
Valmentaja: Norio Sasaki
Aleksander Michałowski
Säveltäjänä Michałowski teki salonkikappaleita. Hän myös editoi Chopinin teoksia.
Nerlens Noel
Yliopistoura
Noel oli ikäluokkansa tavoitelluimpia lukiopelaajia vuonna 2012, ja ESPN sijoitti hänet lopullisessa rankingissaan ensimmäiselle sijalle. Kentuckyn yliopiston lisäksi Noel harkitsi menemistä Georgetowniin ja Syracuseen, mutta lopulliseksi valinnaksi muodostui edellisen yliopistokauden mestari, josta tuli myös vuoden 2012 NBA:n varaustilaisuuden kaksi ensimmäistä pelaajaa; Anthony Davis ja Michael Kidd-Gilchrist.
Vaigatš
Karanportti erottaa sen pohjoispuolella olevasta Novaja Zemljan saaresta. Saaren pohjoiskärjessä toimii vuonna 1950 perustettu polaaritutkimus- ja säähavaintoasema Vaigatš. Etelärannalla sijaitsee Varnekin kylä. Saarella ei juuri ole vakituista asutusta, kesäisin nenetsit, komit ja venäläiset käyvät saarella kalastamassa ja metsästämässä turkiseläimiä.
HMS Rotherham (H09)
Valmistus
Alus tilattiin 2. huhtikuuta 1940 neljännessä hätälaivueessa John Brown and Companyltä Clydebankistä. Telakan ruuhkauduttua Norjan taisteluissa ja Dunkerquessa vaurioituneiden alusten korjaamisesta köli laskettiin vasta 10. huhtikuuta 1941. Alus laskettiin vesille 21. maaliskuuta 1942 ja valmistui vielä samana vuonna 27. elokuuta laivueenjohtajaksi varustettuna.
Tonja Weckström
Vuonna 2010 Palloliitto palkitsi Weckströmin vuoden maineteosta yhdessä Kirsi Heikkisen ja Anu Jokelan kanssa.
5. lokakuuta
Kuolleita
Katso myös: kalenteri ~ 4. lokakuuta, 6. lokakuuta
Osama bin Ladenin kuolema
Linnoitettu turvapaikka
Google Earth –kartat osoittavat, että linnaketta ei ollut olemassa vuonna 2001, mutta se näkyy vuonna 2005 otetuissa kuvissa. 2004 rakennettu 3-kerroksinen kokonaisuus sijaitsi kapean ja päällystämättömän tien päässä 4 kilometriä luoteeseen Abbottabadin keskuksesta. Abbottabad sijaitsee noin 160 kilometrin päässä Afganistanin rajalta Pakistanin itäisimmässä kolkassa, noin 32 kilometrin päässä Intiasta. Noin 1,3 kilometrin päässä bin Ladenin piilopaikasta sijaitsee Pakistanin sotilasakatemia, jota voidaan verrata West Pointiin Yhdysvalloissa tai Sandhurst-akatemiaan Isossa-Britanniassa. Linnake sijaitsee kahdeksan kertaa suuremmalla tontilla kuin lähellä sijaitsevat talot ja sitä ympäröi 3.7–5.5 metriä korkea betoniaita, jonka yläreunaan oli kiinnitetty piikkilankaa. Aidassa oli kaksi turvaporttia ja sen kolmannen kerroksen 2.1 metriä korkea kaide pystyi kätkemään 193 senttimetriä pitkän bin Ladenin.
Yhteydet Abbottabadiin
Tammikuun 25. päivänä 2011 ISI pidätti perheineen Abbottabadissa oleskelleen indonesialaisen Umar Patekin, joka oli etsintäkuulutettu vuoden 2002 yökerhopommitusten yhteydessä. Postitoimiston virkailija Tahir Shehzad pidätettiin epäiltynä al-Qaidan taistelijoiden matkojen helpottamisesta.
Yhdysvaltain laki
Vuoden 2001 syyskuun 11. päivän hyökkäysten jälkeen Yhdysvaltain kongressi teki päätöksen sallia maan sotilasvoimien käytön taistelussa terrorismia vastaan. Sen mukaan Yhdysvaltain presidentillä on valtuudet käyttää ”välttämättömiä ja asiaankuuluvia voimakeinoja niitä kansoja, järjestöjä tai henkilöitä vastaan,” joiden hän määrittelee olleen sekaantuneena syyskuun 11. päivän hyökkäyksiin, tai jotka voisivat vastaisuudessa toteuttaa hyökkäyksiä maata vastaan. Päätös oikeuttaa itsepuolustuksen minkä hyvänsä tulevan Yhdysvaltoihin kohdistuvan kansainvälisen terroriteon ehkäisemiseksi. Obaman hallitus perusteli voimankäyttöään tuolla päätöksellä, sopimusten ja tavanomaisten sotalakien kansainvälisillä oikeuskäytänteillä. George Bushin toisen presidenttikauden aikana palvellut lakimies John Bellinger III sanoi iskun olleet oikeutettua sotilastoimintaa eikä ristiriidassa valtion itselleen ottaman salamurhakiellon kanssa:"Tappamista ei kielletä hallintosääntö numero 12333:ssa, joka on allekirjoitettu vuonna 1981, sillä toiminta sotilastoimi, joka kuului osana Yhdysvaltojen edelleen jatkuvaan aseelliseen kamppailuun al-Qaidaa vastaan, eikä ole kiellettyä surmata tiettyjä vastustajan johtajia. Salamurhakielto ei myöskään ole voimassa itsepuolustustilanteessa."
Venäjän poliittiset ryhmät Putinin valtaannousun jälkeen
300px|thumb|right|Putinin toisen presidenttikauden poliittiset ryhmittymät Kremlissä. 1990-luvulla maata hallinnut "[[Jeltsinin perhe" on jäänyt taka-alalle.]]
Digimon Tamers
Suomi
Sarjan alku- ja lopputunnarit kuultiin japaninkielisinä.
Butheia
Butheia ( tai Boutheia) eli Buthia ( tai Bouthia) oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Sen kaupunkikeskuksen sijaintia ei tunneta varmuudella, mutta se sijoitetaan nykyisen Çeşmen kaupungin paikalle.
Anaia
Maantiede
Anaian kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.
Historia
Kreikkalaisessa mytologiassa Anaia sai nimensä samannimisestä amatsonista, joka oli haudattu kaupungin paikalle. Anaia kuului arkaaisen kauden alussa Kolofonin alaisuuteen. Samos sai sen Kolofonilta Melian sodan aikaan noin vuonna 700 eaa. Klassisella ja hellenistisellä kaudella Anaia oli Samoksen alainen polis.
Kyyjärvi (järvi)
Maantietoa
Järven rantaviivan pituus on 57,3 kilometriä. Kartasta katsoen silmämääräisesti noin puolet järven rannoista ovat metsämaata ja loput peltomaata. Asutus on tiheintä Mäntyselällä Järvenpään ja Mäntyperän kulmakunnilla, Lintuselän itärannalla Pölkissä ja Suokannassa ja länsirannalla kirkonkylässä ja Kotkanperällä sekä Tervaselällä Ratiperällä. Järven länsirantoja seuraa valtatie 13, josta haarautuu Järvenpäässä itärannikolle johtava yhdystie 16877. Se kääntyy Suokannassa pois järveltä eikä Tervaselän itärannikolle johda yhdystietä.
Uetliberg
Matkailukohde
Uetliberg on virkistysalue ja matkailukohde, jonne pääsee kävellen tai junalla. Siellä on ollut hotelli 1800-luvun puolesta välistä alkaen ja näkötorni vuodesta 1894. Maisemaa hallitsevat 1950- ja 1980-luvulla rakennetut televisiotornit. Vuori on kävelijöiden, retkeilijöiden, pyöräilijöiden, riippuliitäjien ja muun muassa rattikelkkailijoiden käytössä.
Keraaminen laatta
thumb|Kylpyhuone, jonka lattia ja osa seinistä on laatoitettu. pienoiskuva|Turkkilainen seinäkaakeli. Keraaminen laatta on kova pinnoitemateriaali, jota käytetään muun muassa lattioiden ja seinien verhouksena. Keraamisen laatan etuja ovat helppohoitoisuus, pinnan kestävyys sekä lämmön- ja kosteudensietokyky. Kuumuudenkestävyys tekee siitä sopivan materiaalin jopa avaruussukkulan alapinnan lämpökilpeen.
Yleistä
Keraamisia laattoja käytetään usein kylpyhuoneiden ja muiden märkätilojen verhouksessa.
Valmistus
Keraaminen laatta valmistetaan polttamalla. Tärkeimmät raaka-aineet ovat savi, kvartsi ja maasälpä, lisäksi käytetään muun muassa talkkia, wollastoniittia, kaliittia sekä dolomiittia Tuotteen ominaisuuksia voidaan määrittää massan ainesosilla, lisäämällä poltettavaan massaan erityyppisiä lisäaineita ja eri polttotavoilla. Polttamalla laatta sintrautumislämpötilaan asti saadaan tiivis ja vähän vettä imevä laatta.
Saarijärvi (Vaala)
Saarijärvi on pieni järvi Vaalan pohjoisosassa Oterman ja Paatinjärven pohjoispuolella. Se laskee Väliojan kautta Ala-Potkunjärveen.
Järvessä on kaksi saarta ja pieni luoto, suuremmassa saaressa on eräkämppä ja sitä vastapäätä järven länsirannalla vanhan kalasaunan jäännökset. Vaikka järvi on matalarantainen ja varsinkin eteläpuolelta soistunut, sen itärannalla on myös kallioita ja mäntymetsää. Luoteessa noin kilometrin päässä olevasta Korpijärvestä järveen laskee Korpioja, koillisessa puolen kilometrin päässä on pieni Piilolampi.
Maiandros (kaupunki)
Kaupunkia ei tule sekoittaa Magnesiaan, joka tunnettiin myös nimellä Magnesia Maiandroksen varrella.
Joutsenlahti
Joutsenlahti on suomenkielinen sukunimi. Tunnettuja nimenkantajia ovat:
Suburban Triben diskografia
Tämä artikkeli käsittelee Suburban Triben diskografiaa.
Nilakka
Nilakka on luode–kaakkosuunnassa yli 40 km pitkä ja keskiosistaan yli 10 km leveä. Saaria, joita Nilakassa on noin 170, on vähän verrattuna esimerkiksi pohjoisempana sijaitsevaan Pielaveteen. Eniten saaria on järven eteläosissa, niistä mainittavia ovat Elosaari, Kaija ja Inginsaari. Suurimmat järvenselät ovat Nilakan pääselkä, koillisosan Pieni-Nilakka sekä eteläosan Tukiaisselkä. Luoteessa 19 km pitkän Vuonamonlahden rannalla sijaitsee Keiteleen kirkonkylä. Järvi on suomalaiseksi suurjärveksi varsin matala, keskisyvyys on vain 4,86 m ja suurin mitattu syvyys hieman yli 21 m. Rantaviivaa on 357 km.
Venedikt Jerofejev
Venedikt Vasiljevitš Jerofejev (, 24. lokakuuta 1938 Pajakanta, toisen tiedon mukaan Tšuuppa – 11. toukokuuta 1990 Moskova ) oli venäläinen kirjailija.
Thasos (antiikin kaupunki)
Rakennukset ja löydökset
Agora oli kaupungin poliittinen, kaupallinen ja uskonnollinen keskus. Se rakennettiin paikalle alun perin arkaaisella kaudella 500-luvulla eaa., mutta muotoutui kuitenkin selvemmin vasta 300-luvulla eaa. Agora oli trapetsoidin muotoinen ja se oli ympäröity kolmelta sivultaan pylväshalleilla. Agoran laidalla oli muun muassa prytaneion; joukko pyhäkköjä, kuten Athene Propylaian pyhäkkö ja Zeus Agoraioksen alttari; sekä heeros Glaukoksen hauta. 400-luvulla jaa. agoran pohjoislaidalle rakennettiin kaupungin ensimmäinen kristillinen basilikakirkko, jossa käytettiin antiikin aikaisten rakennusten materiaalia. Agoran alue on nykyisin kaupungin ja koko saaren merkittävin arkeologinen alue.
Donetskin kansallinen lääketieteellinen yliopisto
Donetskin kansallinen lääketieteellinen yliopiston pohjana on 12. kesäkuuta 1930 Ukrainan SNT:n keskuskomitean tekemä päätös Stalinon lääketieteellisen instituutin perustamisesta. Stalino oli nykyisen Donetskin tuonaikainen nimi. Opetus alkoi saman vuoden marraskuussa; ensimmäiselle vuosikurssille oli valittu 200 opiskelijaa. Vuonna 1994 instituutti sai yliopiston aseman ja vuonna 2007 se nimettiin kansalliseksi lääketieteelliseksi yliopistoksi. Se on nimetty Maksim Gorkin mukaan. thumb|270px|DonNMU:n sisäänkäynti (2015). Yliopistossa on nykyään seitsemän tiedekuntaa sekä (ulkomaalaisille hakijoille tarkoitettu) valmistava laitos. Opetusta annetaan venäjäksi, ukrainaksi ja englanniksi. Yliopistossa opiskelee noin 4 200 opiskelijaa, joista moni tulee ulkomailta. Vuosien 2013 ja 2014 kahdensadan ukrainalaisen yliopiston vertailussa Donetskin lääketieteellinen yliopisto pisteytettiin Ukrainan 23. parhaaksi yliopistoksi. Maan lääketieteellisistä yliopistoista se oli tässä luokittelussa 2. paras. Kun huomioon otettiin muitakin yliopistoluokitteluja (eli Scopus siteeraukset ja espanjalainen Webometrics-ranking), pärjäsi DonNMU näissä vuonna 2014 muita lääketieteellisiä yliopistoja paremmin. On huomattava, että lääketieteen yliopisto-opetusta annetaan Ukrainassa lisäksi joidenkin klassillisten yliopistojen lääketieteellisissä tiedekunnissa tai instituuteissa; lääketieteellinen instituutti on esimerkiksi Sumyn valtionyliopistossa.
Wāw
pienoiskuva|Tarkkeettoman wāw-kirjaimen itsenäinen muoto. Wāw on arabialaisen kirjaimiston 27. kirjain. Sen vastine heprealaisessa kirjaimistossa on vav (ו). Wāw voi sanasta riippuen esiintyä joko vokaalina tai konsonanttina, ja sen äänneasu vaihtelee huomattavasti kielestä toiseen. Joissakin kielissä kirjaimesta on muodostettu tarkkeellisia variantteja arabiasta puuttuvien äänteiden esittämiseen.
Endymion (täsmennyssivu)
Endymion voi tarkoittaa jotain seuraavista:
Akhaimenidit
Historia
Dareioksen kuoltua Persian imperiumi alkoi heiketä. Valtakuntaa koettelivat hovin sisäiset riidat ja salamurhat sekä satraappien irtautuminen keskushallinnon vallasta.
Ian Curtis
Ian Kevin Curtis (15. heinäkuuta 1956 Manchester – 18. toukokuuta 1980 Macclesfield) oli brittiläinen laulaja ja lauluntekijä. Hänet tunnetaan urastaan yhtyeessä Joy Division, jota hän oli perustamassa vuonna 1977 Manchesterissä. Curtisin suurimpia vaikutteita olivat muusikot Jim Morrison (The Doors), David Bowie ja Iggy Pop sekä kirjailijat William Burroughs, J. G. Ballard ja Joseph Conrad. Hän teki itsemurhan vuonna 1980. Kuoleman jälkeen Curtisista on tullut lähes myyttinen hahmo rockpiireissä.
Tarja Kautto
Kautto oli Vantaan kaupunginvaltuuston jäsen vuodesta 1980 vuoteen 2004 ja hän toimi myös kaupunginhallituksessa. Lisäksi hän oli poliittisella urallaan kerran presidentin valitsijamiehenä, presidentinvaalissa 1988.
Nenetsia
Maantiede
Piirikunta kuuluu osana Arkangelin alueeseen. Se rajoittuu lännessä Vienanmereen, pohjoisessa Barentsinmereen, koillisessa Karanmereen, idässä Jamalin Nenetsiaan, etelässä Komin tasavaltaan ja lounaassa Arkangelin alueeseen. Manneralueen lisäksi Nenetsiaan kuuluvat Kolgujevin ja Vaigatšin saaret. Karanportti erottaa Vaigatšin sen pohjoispuolella olevasta Novaja Zemlajasta, joka myös kuuluu Arkangelin alueeseen. Barentsinmeren kaakkoisosaa Kolgujevin itäpuolella ja Novaja Zemlajan eteläpuolella kutsutaan joskus Petšoranmereksi. Pinta-alaltaan piirikunta on noin puolen Suomen kokoinen.
Asukasluvun kehitys
Oheinen taulukko kuvaa Nenetsian väkiluvun kehitystä vuosien 1959–2010 väestönlaskentojen mukaan.
Talous
Venäjän tilastokeskuksen Rosstatin mukaan Nenetsian osuus maan bruttokansantuotteesta oli vuonna 2010 yhteensä 145,8 miljardia ruplaa, mikä vastasi 0,4 prosenttia koko Venäjän BKT:stä. Koska alueella asui saman vuoden väestönlaskennan mukaan pysyvästi vain runsas 42 000 henkeä (kaasu- ja öljytyöläiset eivät ole pääsääntöisesti mukana, koska he ovat yleensä kirjoilla muualla), laskennallinen BKT henkeä kohti määritelty nousi Nenetsien autonomisessa piirikunnassa maan korkeimmaksi eli 3 469 000 ruplaan henkeä kohden (noin 84 831 EUR).
Tegea
Klassiselta roomalaiselle kaudelle
Vuonna 222 eaa. Tegea pakotettiin mukaan Akhaian liittoon. Se hävisi samana vuonna Antigonos Dosonin makedonialaiselle armeijalle, vuonna 218 eaa. Lykurgoksen spartalaiselle armeijalle ja vuonna 210 eaa. jälleen spartalaisille, joita johti nyt Makhanidas. Seurauksena kaupunki menetti poliittisen merkityksensä, mutta säilyi merkittävänä kauppapaikkana. Tegea päätyi Rooman vallan alle muun Peloponnesoksen tavoin vuonna 146 eaa. Rooman sisällissodassa kaupunki tuki Antoniusta, minkä johdosta Augustuksen voitettua kaupungin arvotaidetta siirrettiin Roomaan. Muutoin kaupunki kukoisti roomalaisella kaudella edelleen, ja Pausanias kuvasi sitä laajalti teoksessaan Kreikan kuvaus 100-luvulla jaa. Keisari Hadrianus vieraili kaupungissa vuonna 124 jaa.
Alarikin johtamat visigootit tuhosivat Tegean vuonna 395 jaa.
Rakennukset ja löydökset
Athene Alean temppeli
Marathesion
Marathesion oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Se sijaitsi noin kolme kilometriä etelään nykyisestä Aydınin maakunnan Kuşadasın kaupungista.
Maantiede
Marathesionin kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.
Polyeteeni
Polyeteeni on halpaa, ja se on käytetyin muovin polymeerinen raaka-aine maailmassa. Polyeteenejä käytetään moneen tarkoitukseen kalvopakkauksista kuituihin ja paksuihin putkiin. Se soveltuu myös ihmisruumiin implantiksi, sillä yksinkertaisena hiilivetynä se ei juurikaan reagoi muihin aineisiin.
Ominaisuudet
Polyeteeneillä on joitain yhteisiä tyypillisiä ominaisuuksia, vaikka niihin kuuluukin laaja joukko muoveja. Polyeteenit ovat keveitä, ja niiden tiheys on alle 1 kilogramma kuutiodesimetriä kohti. Ne ovat sitkeitä eivätkä kovin jäykkiä. Polyeteeneillä on hyvä kemikaalinkesto, lukuun ottamatta voimakkaita happoja. Niillä on myös hyvä sähköneristävyys, hyvä kuumasaumautuvuus ja hyvä ekstruusiotyöstettävyys. Polyeteenit eivät kestä korkeita lämpötiloja ja ne kellastuvat ultraviolettisäteilyssä. Polyeteenit soveltuvat hyvin elintarvikepakkauksiin.
Erkki Imberg
Imberg tuli Suomi-Filmin palvelukseen 1941 aluksi klaffipojaksi ja kuvausryhmän jäseneksi. Vuodesta 1946 lähtien hän oli kamera-assistenttina kuvaaja Eino Heinon ryhmässä ja B-kuvaajana hän oli ensimmäisen kerran kuvattaessa 1948 Valentin Vaalan ohjaamaa elokuvaa Ihmiset suviyössä. Hän oli pääkuvaajana ensimmäisen kerran vuonna 1951 kuvattaessa Valentin Vaalan elokuvaa Kulkurin tyttö. Vuodesta 1954 alkaen Imberg kuvasi kaikki Hannu Lemisen elokuvat.